Matthew Perry

**Matthew Langford Perry** (1969–2023) var en canadisk og amerikansk TV- og filmskuespiller, best kjent for rollen som Chandler Bing i TV-serien *[[Venner for livet]]* (1994–2004).

## Liv og virke
### Bakgrunn
Hans foreldre ble skilt før hans ettårs fødselsdag, og hans mor ble siden gift med broadcastjournalisten Keith Morrison. Matthew ble boende hos sin mor i Ottawa. Under oppveksten var Perry en ivrig tennisspiller og lå høyt på ranglisten i juniorrekken. Han gikk på *Rockcliffe Park Public School*, *Lisgar Collegiate Institute* og på *Ashbury College*.

### Karriere
#### 1980-årene
Perry flyttet fra Ottawa til Los Angeles for å forfølge sin drøm om å bli skuespiller. Han gikk på *The Buckley School* i Sherman Oaks, og mens han gikk her var han med i *Our Town*, som George Gibs, og han var også med som juniorproducer til *The Miracle Worker*. Patty Duke var med og roste den unge Perrys overbevisende rolle som Helens bror Jimmy. Han var også med *The Sound of Music* som liten. Som 16-17 årig hadde instruktøren Tim Hillman planlagt en produksjon av *The Elephant Man*, spesielt for å få Perry i hovedrollen som John Merrick, sammen med Vanessa Smith, og den senere kjente skuespillerinne fra *Les Miserables* Lisa Capps. Han fikk sitt profesjonelle gjennombrudd som 18-åring.
	
Da han ble castet til filmen *[[A Night in the Life of Jimmy Reardon]]*, trakk Perry seg fra rollen i *The Elephant Man*, og hans *High School* skuespillkarriere sluttet.
		
Perry etterstrebet også å bli komiker, så han var med i *[[LA Connection]]* i Sherman Oaks og ble populær. Etter noen gjesteroller sist i 1980-årene var det hans plan å gå på University of Southern California, men så ble han tilbudt hovedrollen som Chazz Russell i serien *Second Chance*. Da serien hadde premiere i 1987, medvirket Perry sammen Kiel Martin, og etter 13 episoder skiftet serien navn fra *Second Chance* til *[[Boys Will Be Boys]]*. Perrys status ble hevet til *top billing*, og serien hadde igjen fokus på Chazz og hans tenåringsvenner. Etter navneskiftet løp showet dog kun en enkelt sesong.
	
Det endte med at Perry forble i Los Angeles og hadde gjesteroller i *[[Growings Pains]]* og i *[[Beverly Hills 90210]]* som Brandon Walshs venn Roger Azarian.
	
#### 1990-årene
Tidlig i 90-årene prøvde Perry å sikre en audition til prøveutsendelsen *Six of One*, senere kjent som *[[Venner for livet]]* (*Friends*), av Marta Kauffman og David Crane. Han hadde arbeidet med begge i tv-serien *Dream On*. På grunn av tidligere samarbeid med prøveutsendelsen *LAX 2194* var han likevel litt nølende med hensyn til auditionen til *Venner for livet*, men da han fikk lest manuskriptet til serien, fikk han den rollen han er mest kjent for, *Chandler Bing*. Serien var et stort skritt frem for Perry, som sammen med de andre medvirkende fikk gjenvunnet mange seere. Samtidig med serien var Perry med i filmer som *Fools Rush In*, sammen med sin far John Bennett Perry og Salma Hayek, *Three to Tango*, *The Whole Nine Yards* med Bruce Willis og dens etterfølger *The Whole Ten Yards* og *Serving Sara*.

#### 2000-årene
I 00-årene var Perry mest kjent for sine komiske roller, særlig hans skildring av Det Hvite Hus' forbundsrådmann Joe Quincy i Aaron Sorkins tv-serie *[[The West Wing]]*. Han medvirket tre ganger i serien, noe som gav ham to Emmy-nomineringer i kategorien *Outstanding Guest Actor in a Drama Series* i 2003 og i 2004. Han var også med i to episoder av *[[Ally McBeal]]*, som advokat Todd Merrick, i seriens femte sesong.
	
Da *Venner for livet* sluttet fikk Perry sin debut som instruktør i en episode, i fjerde sesong, i Bill Lawrences sitcom *[[Scrubs]]*, hvor han selv gjestemedvirker som Murray Mark, en operatør i en liten lufthavns traffikkontroll. Murray blir bedt om å gi sin ene nyre til sin far Gregory, spilt av Perrys egen far John Bennett Perry.
	
Perry spilte hovedrollen i TNT-filmen *[[The Ron Clark Story]]*, som hadde premiere 13. august 2006. Perry spiller *Ron Clark*, en landsbyskolelærer som blir overflyttet til den hardeste klassen i landet. Han fikk både en Golden Globe- og en Emmy-nominering for sitt skuespill.
		
I 2006-07 var Perry med i Aaron Sorkins timeslange drama *[[Studio 60 on the Sunset Strip]]*. Perry spiller Matt Albie, sammen med Bradley Whitfords Danny Tripp, en skriver-instruktør-duo, hentet til for å hjelpe et skrantende sketch-show. Perrys rolle skulle overveiende være basert på Sorkins egne opplevelser særlig på tv.
		
I 2006 begynte Perry på innspillingen av filmen *[[Numb]]*, et komediedrama om en kronisk deprimert forfatter. Han har også opptrådt i *[[David Mamet's Sexual Perversity in Chicago]]* i London.
	
I 2008 var Perry med i filmen *[[17 Again]]*, en komedie om en mann på 36 år som en dag våkner opp og oppdager at han er 17 år igjen. Det er Zac Efron som spiller 17-åringsutgaven av rolleskikkelsen.	
	
Den 11. september 2012 hadde en ny TV-serie ved navn Go On premiere på tv-kanalen NBC. Perry spilte hovedrollen som en nybakt enkemann som motvillig finner trøst i en støttegruppe.
	
Han skrev en del også. Han har blant annet skrevet filmmanuskript til *[[Maxwell's House]]*, en bok som et amerikansk TV-selskap ville filmatisere.

### Personlig
Perry var aldri gift og hadde ingen barn. I 1990-årene hadde han et kortvarig forhold med Julia Roberts, og fra 2006 til 2012 hadde han et forhold med Lizzy Caplan. En forlovelse bekjentgjort i november 2020 med litteraturagenten Molly Hurwitz ble oppløst året etter.

Matthew Perry hadde over lengre tid et skadelig bruk av alkohol og opioider. Han har selv beskrevet sin rusmiddelavhengighet i sin selvbiografi. Han begynte å overdosere det reseptbelagte legemiddelet Vicodin etter en jetskiulykke i 1997 og gjennomgikk et 28-dagers rehabiliteringsprogram samme år. I 2000 førte hans avhengighet til at han fikk diagnosen pankreatitt, som fikk ham til å ta grep. På grunn av pankreatitt fikk han vekttap ned til bare 66 kilo i en periode. Han innskrev seg på et rehabiliteringsprogram i februar 2001 for avhenghet av Vicodin, metadon, amfetamin og alkohol.

Under innspillingen av *[[Serving Sara]]* i Texas fikk Perry magesmerter og ble innlagt på sykehus i Marina del Rey. Han anslo senere at han hadde brukt ni millioner dollar på å bli edru. Han røpet også at han hadde et hukommelseshull grunnet sitt problem og ikke kunne huske de tre årene da han spilte i *Venner for livet* mellom sesongene tre og seks.

Under sine siste år var Perry sterkt engasjert i å hjelpe personer med rusmiddelavhengighet å bli rehabilitert.

## Død
Matthew Perry ble funnet død den 28. oktober 2023 i sitt hjems massasjebad i Los Angeles, 54 år gammel. Noe kriminelt ble først utelukket som dødsårsak. Senere ble det imidlertid kjent at drukningen i massasjebadet skyldtes en overdose ketamin, og fem person ble siktet for dødsfallet, deriblant legen som skaffet Perry stoffet. Alle fem inngikk avtale om tilståelsesdom.

## Filmografi
* *[[Second Chance]]* (1987)
* *[[En natt i Jimmy Reardons liv]]* (1988)
* *[[Til dagen gryr]]* (1988)
* *[[Ikke rør min datter!]]* (1989)
* *[[Call Me Anna]]* (1990)
* *[[Dødelig slektskap]]* (1993)
* *[[Camouflage]]* (1994)
* *[[Getting In]]* (1994)
* *[[Kjærlighet ved andre blikk]]* (1997)
* *[[Almost Heroes]]* (1998)
* *[[Tango for tre]]* (1999)
* *[[The Whole Nine Yards]]* (2000)
* *[[The Kid (2000)|The Kid]]* (2000)
* *[[Sara's Sweet Revenge]]* (2002)
* *[[The Whole Ten Yards]]* (2004)
* *[[Hoosiers II: Senior Year ]]*(2005)
* *[[The Ron Clark Story]]* (2006)
* *[[Beginning of Wisdom]]* (2008)
* *[[17 Again]]* (2009)

## Referanser


## Eksterne lenker
* 
*